Új-Zéland, mint a Brit Birodalom tagja, 1914-ben az Egyesült Királyság oldalán belépett az első világháborúba (az európai hadszíntérre vezényelt erőket az Új-zélandi Expedíciós Erőkbe szervezték). Az új-zélandi erők a háború korai szakaszában elfoglalták a német igazgatás alatt álló Nyugat-Szamoát (melyet 1962-ig tartottak ellenőrzésük alatt). A Gallipolinál vívott vesztes csatában az antant erők részeként súlyos veszteségeket szenvedtek.